گونش ايلي 1238 ده سارابين دوننی كندينده آنادان‌اولدو. شاعير ميرزه گولزار بويا چاتديقدا ياشايش چتين‌ليكلري ياخالايب و آجي بير عؤمور سورمه‌يه محكوم اولور و نهايت قوزئی آذربايجانا گئديب، حامباليق ائدير. همين زاماندا ياخيندان مشروطه انقلابيندان خبرسيز اولمايب و اوزاقدان - اوزاغا و گاهدان ياخيندان اونلا علاقه ساخلاير و اؤز آتشين شعرلري ايله مشروطه‌چي‌لره يارديم ائدير. داها سونرا صابر كيمي دونيا شهرتلي شاعيرله گؤروشوب و معروف موللانصرالدين قازئتي ايله ماراقلانيب نهايت شعرلري اورادا جليل محمد قولوزادهنين همتي ايله چاپ اولور. او گونش ايلي 1305 ده فوت‌ائدير. ميرزه گولزارين شعرلري قوزئی آذربایجاندا ايشيق اوزو گؤروب و تبريزلي آزرم (محمود ملماسي) اونون بير سيرا شعرلرينی توپلاميش.